wickkiey/tamil-wikipedia-chunked huggingface dataset:
# தேசிய அறிவியல் நாள் (இந்தியா)

## கருப்பொருள்

தேசிய அறிவியல் தினம் ஓவ்வொரு ஆண்டும் ஒரு கருப்பொருளின் அடிப்படையில் கொண்டாடப்படுகிறது.  
| 1999 | மாறும் பூமி |  |
| --- | --- | --- |
| 2000 | அடிப்படை அறிவியலில் ஆர்வத்தை மீண்டும் உருவாக்குதல் |  |
| 2001 | அறிவியல் கல்விக்கான தகவல் தொழில்நுட்பம் |  |
| 2002 | கழிவிலிருந்து செல்வம் |  |
| 2003 | டி. என். ஏ. 50 ஆண்டுகள் & ஆய்வுக் கூட கருத்தரிப்பு 25 ஆண்டுகள் |  |
| 2004 | சமூகத்தில் அறிவியல் விழிப்புணர்வை ஊக்குவித்தல் |  |
| 2005 | இயற்பியலைக் கொண்டாடுதல் |  |
| 2006 | நமது எதிர்காலத்திற்கான இயற்கையை வளர்ப்பது |  |
| 2007 | ஒரு சொட்டுக்கு அதிக பயிர் |  |
| 2008 | பூமியைப் புரிந்துகொள்வது |  |
| 2009 | அறிவியலின் எல்லைகளை விரிவுபடுத்துதல் |  |
| 2010 | பாலின சமத்துவம், நிலையான வளர்ச்சிக்கான அறிவியல் மற்றும் தொழில்நுட்பம் |  |
| 2011 | அன்றாட வாழ்க்கையில் வேதியியல் |  |
| 2012 | சுத்தமான ஆற்றல் விருப்பங்கள் மற்றும் அணுசக்தி பாதுகாப்பு |  |
| 2013 | மரபணு மாற்றப்பட்ட பயிர்கள் மற்றும் உணவுப் பாதுகாப்பு |  |
| 2014 | அறிவியல் மனநிலையை வளர்ப்பது |  |
| 2015 | தேசத்தைக் கட்டியெழுப்புவதற்கான அறிவியல் |  |
| 2016 | தேசத்தின் வளர்ச்சிக்கான அறிவியல் |  |
| 2017 | மாற்றுத்திறனாளிக்கான அறிவியல் மற்றும் தொழில்நுட்பம் |  |
| 2018 | நிலையான எதிர்காலத்திற்கான அறிவியல் மற்றும் தொழில்நுட்பம் |  |
| 2019 | மக்களுக்கான அறிவியல், அறிவியலுக்காக மக்கள் |  |
| 2020 | அறிவியலில் பெண்கள் |  |
| 2021 | அறிவியல் தொழில்நுட்ப தாக்கம்: கல்வித் திறன்கள் மற்றும் வேலை |  |
| 2022 | நிலையான எதிர்காலத்திற்கான அறிவியல் மற்றும் தொழில்நுட்பத்தில் ஒருங்கிணைந்த அணுகுமுறை |  |
| 2023 | உலகளாவிய நல்வாழ்வுக்கான உலகளாவிய அறிவியல் | } |
# அலுமினியம் ஒற்றைபுளோரைடு

**அலுமினியம் ஒற்றைபுளோரைடு** *( Aluminium monofluoride) )* என்பது AlF என்ற மூலக்கூறு வாய்பாடுடன் கூடிய வேதிச் சேர்மம் ஆகும். உயர்ந்த வெப்பநிலையில் அலுமினியம் முப்புளோரைடை உலோக அலுமினியத்துடன் வினைப்படுத்துவதன் மூலமாக குறிப்பிட்ட இனவரையரைக்குள் அகப்படாத இச்சேர்மத்தைத் தயாரிக்க முடியும். ஆனால் வெப்பநிலை குறைந்தவுடன் இச்சேர்மம் வினைபடு பொருட்கள் நிலைக்கு திரும்பிவிடுகிறது. சிறப்பு அணுக்கூறுகளைப் பயன்படுத்தி அலுமினியம் (I) ஆலைடுகளில் இருந்து தருவிக்கப்படும் வழிப்பொருள் வகைகளில் நிலைப்புத் தன்மையை உண்டாக்க இயலும்.  
இந்தச் சேர்மத்தின் மூலக்கூறுகள் விண்மீனிடை ஊடகத்தில் கண்டறியப்பட்டுள்ளன. அங்கு இவை பரந்த இடைவெளிகளில் காணப்படுவதால் மூலக்கூறிடை மோதல்கள் முக்கியத்துவம் பெறவில்லை.
# அலுமினியம்(II) ஆக்சைடு

**அலுமினியம்(II) ஆக்சைடு** (*aluminium(II) oxide*) அல்லது **அலுமினியம் ஒற்றையாக்சைடு** அல்லது **அலுமினியம் மோனாக்சைடு** (*aluminium monoxide*) என்பது அலுமினியம் மற்றும் ஆக்சிசன் இணைந்து உருவாகும் AlO என்ற மூலக்கூறு வாய்பாடுடன் கூடிய வேதிச் சேர்மம் ஆகும். இது மேல் வளிமண்டலத்தின் அலுமினிய குண்டு வெடிப்புக்கு பின்னரான வாயு நிலையிலும் விண்மீன் உட்கவர் அலைமாலையிலும் கண்டறியப்பட்டுள்ளது.
# உலூத்விக் சுத்ரூவ

**குசுத்தாவ் வில்கெல்ம் லூத்விக் ஸ்த்ரூவ** (**Gustav Wilhelm Ludwig Struve*, நவம்பர் 1, 1858 – நவம்பர் 4, 1920) என்பவர் உருசிய வானியலாளர் ஆவார். உருசிய மொழியில் இவர் **லியூத்விக் ஒத்தோவிச் ஸ்த்ரூவ** (*Людвиг Оттович Струве*) அல்லது **லியூத்விக் ஒத்தனோவிச் ஸ்த்ரூவ*' (*Людвиг Оттонович Струве*) என்றும் அழைக்கப்படுகிறார்.
# உலூத்விக் சுத்ரூவ

## இளமைக்காலமும் கல்வியும்

லூத்விக் ஸ்த்ரூவ புனித பீட்டர்சுபர்க் நகரின் அருகேயுள்ள த்சார் கிராமத்தில் ஓட்டோ வொன் ஸ்ட்ரூவ், எமிலி திர்சன் ஆகியோருக்கு 1858 ஆம் ஆண்டில் பிறந்தார். இவர் தனது குடும்பப் பாரம்பரியத்தின் படி 1876 முதல் 1880 வரை தார்த்து பல்கலைக்கழகத்தில் (இன்றைய எசுத்தோனியாவில்) வானியல் கல்வி பயின்றார். பட்டப்படிப்புக்குப் பின்னர் தனது தந்தையாரின் கீழ் இயங்கி வந்த பூல்க்கோவா வான்காணகத்தில் பட்டப்பின் படிப்பைத் தொடர்ந்தார். 1883 இல் முனைவர் (PhD) பட்டம் பெற்றார். 1983 முதல் 1986 வரை பான், மிலன், பாரிஸ், லைப்சிக் ஆகிய இடங்களிலுள்ள வான்காணகங்களுக்கு சென்று ஆய்வுகளைத் தொடர்ந்தார். 1886 முதல் 1894 வரை தார்த்து வான்காணகத்தில் வானியலாளராகப் பணியாற்றினார். தனது ஐரோப்பியப் பயணங்களின் போது அவதானிக்கப்பட்ட தனது முடிவுகளைக் கொண்டு 1887 இல் habilitation (அறிவியலில் டாக்டர்) பட்டம் பெற்றார்.
# உலூத்விக் சுத்ரூவ

## ஆய்வு

வான்காணகம், 1914.]]
தந்தையின் இளைப்பாறலுக்கு சிறிது காலத்தின் பின்னர், 1894 இல் குஸ்தாவ் கார்கீவ் பல்கலைக்கழகத்தில் பணியாற்றச் சென்றார். அங்கு 1897 இல் வானியலிலும், புவியுருவவியலிலும் பேராசிரியராகவும், அங்குள்ள வான்கானகத்தின் இயக்குனராகவும் பதவியேற்றார். 1912 இல் கார்கீவ் பல்கலைக்கழகத்தில் இயற்பியல், மற்றும் கணித்த் துறையின் தலைவராக நியமிக்கப்பட்டார். 1919இல் சிம்பெரோபோலில் பேராசிரியரானார். அங்கு அவர் தாரிசு பல்கைக்கழகப் பேராசிரியரானார். 1920 இல் காலமானார்.
# உலூத்விக் சுத்ரூவ

## வானியல் தகைமை

இவரது தந்தையார் தலையாட்ட மாறிலி குறித்து ஆய்வுசெய்ய, சூரியக் குடும்பப் பரிப்புகள் அனைத்திலும் இவர் ஆய்வு மேற்கொண்டார்.இவர் விண்மீன்களின் பரிப்பாய்விலும் இருப்புகளாய்விலும் ஈடுபட்டு நம் பால்வழியின் சுழல்வீதத்தை/சுழல்வேகத்தை மதிப்பீடு செய்தார். மேலும் இவர் முழு நிலா ஒளிமறைப்பின்போது நிகழும் விண்மீன் மறைப்பில் சிறப்புப் பயிற்சி உடையவர்.இவர் வான்புள்ளியியலிலும் சூரியப் பரிப்பிலும் (இயக்கத்திலும்) புலமைச் சான்றவர்.
# எளிய குலம்

கணிதத்தில் **எளிய குலம்** (*trivial group*) என்பது ஒரேயொரு உறுப்பைக்கொண்ட குலமாகும். எளிய குலங்கள் அனைத்தும் சம அமைவியமானவை. எளிய குலத்திலுள்ள அந்த ஒரு உறுப்பு அக்குலத்தின் முற்றொருமை உறுப்பாகும். இந்த முற்றொருமை உறுப்பின் குறியீடுகள்: 0, 1, *e* . இக்குலத்தின் செயலி ∗ எனில் .  
எளிய குலமும் வெற்றுக் கணமும் ஒன்றல்ல; இரண்டும் வெவ்வேறானவை. வெற்றுக் கணத்தில் உறுப்புகளே கிடையாது, அதாவது அதில் முற்றொருமை உறுப்பு இல்லை; எனவே அது வெற்றுக்கணம் ஒரு குலமாகாது.  
ஒரு குலம் *G* இன் முற்றொருமை உறுப்பு மட்டும் கொண்ட குலம் *G* இன் உட்குலமாக இருக்கும் என்பதால், எளிய குலமானது *G* இன் ”எளிய உட்குலம்” என அழைக்கப்படுகிறது.  
ஒரு குலத்திற்கு ”எளிதற்ற தகு உட்குலங்களே இல்லை”யெனக் கூறப்பட்டால், எளியகுலம் மற்றும் அதேகுலம் *G* மட்டுமே அக்குலத்தின் உட்குலங்கள் எனப் பொருளாகும்.
# எளிய குலம்

## பண்புகள்

எளிய குலம் முதலாம் வரிசை சுழற்குலமாகும். இதனால் எளிய குலத்தினை Z<sub>1</sub> அல்லது C<sub>1</sub> என்றும் குறிக்கலாம். எளிய குலத்தின் செயலி ”கூட்டல்” எனில் அது ”0” எனக் குறிக்கப்படும். எளிய குலத்தின் செயலி ”பெருக்கல்” எனில் அது ”1” எனவும் குறிக்கப்படும்.
# ஜி. டி. கார் அருங்காட்சியகம்

**ஜி. டி. கார் அருங்காட்சியகம்** (*Gedee Car Museum*) என்பது தமிழ்நாட்டின் கோயமுத்தூர் நகரில் அவினாசி சாலையில் ஜி.டி. நாயுடு அறக்கட்டளையால் துவக்கி நடத்தப்பட்டுவரும் விலை மதிப்புள்ள பழம்பெரும் கார்களுக்கான அருங்காட்சியகம் ஆகும். இங்கு சுமார் 60 பழங்காலக் கார்கள் காட்சிப்படுத்தப்பட்டுள்ளன. மேலும் இங்கு பெரியார் ஈ.வெ.ரா. தனது சுற்றுப் பயணத்துக்கு பயன்படுத்திய படுக்கை வசதியுடன் கூடுய வாகனம், ஜி.டி. நாயுடுவின் யுனைடெட் மோட்டார் சர்வீஸ் நிறுவனம் சார்பில் கோவையில் இருந்து பழனிக்கு இயக்கி வந்த ஒரு பேருந்து போன்றவை இடம் பெற்றுள்ளன.  
இவ்வருங்காட்சியகத்தில் அமெரிக்கா, ஜெர்மனி, இங்கிலாந்து, ஜப்பான், ஸ்பெயின் போன்ற பல்வேறு நாடுகளில் 1886-ம் ஆண்டு வடிவமைக்கப்பட்ட பென்ஸ் மோட்டார் வேகான் கார் முதல் நவீன கால பந்தயக் கார் என மிகப்பெரிய மோட்டார் வாகனத் தயாரிப்பு நிறுவனங்களால் தயாரிக்கப்பட்ட கார்கள் உள்ளன.  
இங்குள்ள சுமார் நூறு ஆண்டுகள் பழமை வாய்ந்த கார்கள் ஜி.டி.நாயுடு மற்றும் அவரது குடும்பத்தினரால் வாங்கிச் சேகரிக்கப்பட்டவை. சுமார் 8 பழமையான கார்கள் மட்டும் வேறுநபர்களிடம் இருந்து அருங்காட்சியகத்துக்காக பெறப்பட்டுள்ளன.
# ஜி. டி. கார் அருங்காட்சியகம்

## வெளியிணைப்புகள்

- ஜி. டி. கார் அருங்காட்சியக இணையதளம்
# யோகா தில்லைநாதன்

**யோகா தில்லைநாதன்** ஒரு வானொலிக் கலைஞர். சிறந்த நாடகக் கலைஞர். ஒரு கலைக்குடும்பத்தின் ஊடாக இளம் வயதிலேயே கலைத்துறைக்கு வந்தவர். குழந்தைக் கலைஞராக தனது ஐந்தாவது வயதிலேயே இலங்கை வானொலியில் இணைந்து கொண்டவர். 1966 இல் பகுதிநேர அறிவிப்பாளராக தமிழ் வர்த்தக சேவையில் இணைந்து படிப்படியாக உயர்ந்து இறுதியில் கட்டுப்பாட்டாளராகப் பணியாற்றியவர். இலங்கை வானொலியில் பூவும் பொட்டும், மணி மலர், இசையும் கதையும், போன்ற பல நிகழ்ச்சிகளின் தயாரிப்பாளராக இருந்தவர். 35 ஆண்டுகள் ஒலிபரப்புத் துறையில் அதனையே தனது முழுநேரத் தொழிலாக ஏற்றுப் பணியாற்றியவர். இவர் 1985 இல் இங்கிலாந்துக்குப் புலம் பெயர்ந்து 1988 இல் ஸ்பெக்கரம் அனைத்துலக வானொலியிலும், 1989 இல் சன்றைஸ் வானொலியிலும் தனது தனித்துவமான தமிழ்சேவையை ஆரம்பித்தவர். இவரது கானக்குயில் நிகழ்ச்சி சர்வதேசப் புகழ் பெற்றது.
# யோகா தில்லைநாதன்

## நடித்த திரைப்படம்

- டாக்ஸி ட்ரைவர்
- நெஞ்சுக்கு நீதி
- குத்து விளக்கு
- பொன்மணி
# எம். எஸ். இராஜேஸ்வரி

**எம். எஸ். இராஜேஸ்வரி** (24 பெப்ரவரி 1932 – 25 ஏப்ரல் 2018) தமிழ்த் திரைப்படப் பின்னணிப் பாடகி ஆவார். *சுண்டலிக்கும் சுண்டலிக்கும் கல்யாணமாம்* (கைதி கண்ணாயிரம்), *சிட்டுக் குருவி சிட்டுக்குருவி சேதி தெரியுமா* (டவுன் பஸ்) போன்ற குழந்தைத்தனமான பாடல்களால் பரவலாக அறியப்படுகிறார். நடிகர் கமலஹாசன் தமது திரைப்பட வாழ்வைத் தொடங்கிய களத்தூர் கண்ணம்மா திரைப்படத்தில் *அம்மாவும் நீயே அப்பாவும் நீயே* என்ற குழந்தைப்பாடல் இன்றும் நினைவு கூரப்படுகிறது. 500 பாடல்களுக்கும் மேலாகப் பாடியுள்ள இராசேசுவரி 1947இல் தமது திரையுலக வாழ்வை ஏவிஎம் நிறுவனத்தின் நாம் இருவர் திரைப்படத்தில் துவங்கினார். முதன்மை திரை பின்னணிப் பாடகர்களான டி.எம்.சௌந்தரராஜன், சீர்காழி கோவிந்தராஜன், ஏ. எம். இராஜா, கே.ஜே.யேசுதாஸ், எஸ். பி. பாலசுப்பிரமணியம் ஆகியோருடன் தமிழ், தெலுங்கு, மலையாளம் மற்றும் கன்னட மொழிகளில் பாடியுள்ளார்.
# எம். எஸ். இராஜேஸ்வரி

## வாழ்க்கைக் குறிப்பு

ராஜேஸ்வரி 1932 பெப்ரவரி 24 ஆம் நாள் மதுரை சடகோபன், டி. வி. ராஜசுந்தரி ஆகியோருக்கு மயிலாப்பூரில் பிறந்தார். தாயார் இராஜசுந்தரி பாடகியும், நாடக நடிகையும் ஆவார். சிறுவயதில் இருந்தே பாடுவதில் ஆர்வமாயிருந்த ராஜேசுவரியை இவர்களது குடும்ப நண்பர் பி. ஆர். பந்துலு திரைப்படங்களுக்கு அறிமுகப்படுத்தி வைத்தார். இவரது முதல் பாடல் *மையல் மிகவும் மீறுதே..* 1946 இல் வெளிவந்த விஜயலட்சுமி திரைப்படத்தில் இடம்பெற்றது.  
காரைக்குடியில் அப்போது இருந்த ஏவிஎம் கலையகத்தில் ஆர். சுதர்சனம் ராஜேஸ்வரியை மெய்யப்பச் செட்டியாரிடம் அறிமுகம் செய்து வைத்தார். செட்டியார் அவரை மாதச் சம்பளத்தில் தமது கலையகத்தில் சேர்த்துக் கொண்டார். இந்தியில் வெற்றிகரமாக ஓடிய ராமராஜ்யா திரைப்படத்தை தமிழில் மொழிமாற்றம் செய்து வெளியிட்டார். அதில் இராஜேஸ்வரி நான்கு பாடல்களைப் பாடினார்.  
ஏவிஎம் கலையகம் காரைக்குடியில் இருந்து சென்னைக்கு இடம் மாறிய போது ராஜேசுவரியும் சென்னை வந்தார். நாம் இருவர் திரைப்படத்தில் *கருணாமூர்த்தி காந்தி மகாத்மா*, *மகான் காந்தி மகான்* ஆகிய இரு பாடல்களை ராஜேசுவரி பாடினார். பாடல்களுக்காகவே இத்திரைப்படம் வெற்றிகரமாக ஓடியது. அடுத்து வேதாள உலகம் திரைப்படத்தில் எஸ். வி. வெங்கட்ராமன் இசையில் *ஆகா ஆனந்தமானேன்* என்ற பாடலைப் பாடினார். வாழ்க்கை படத்தில் *உன் கண் உன்னை ஏமாற்றினால்* என்ற பாடலை டி. ஆர். ராமச்சந்திரனுடன் இணைந்து பாடினார். இவருக்கு ஒரு மகனும், மகளும் உள்ளனர்.
# இந்திரன் பழி தீர்த்த படலம்

**இந்திரன் பழி தீர்த்த படலம்** என்பது சிவபெருமானது அறுபத்து நான்கு திருவிளையாடல்களை விளக்கும் திருவிளையாடல் புராணம் நூலின் முதல் படலமாகும்.
# இந்திரன் பழி தீர்த்த படலம்

## சுருக்கம்

இப்படலத்தில் தேவலோகத்தின் அரசனான இந்திரனை காணவந்த தேவ குருவான பிரகஸ்பதி, இந்திரன் தேவமகளீர்களுடன் இருப்பதைக் கண்டு சினம்கொண்டு சென்றுவிடுகிறார். அதன் பின் தேவர்கள் மூலம் குரு வந்ததை அறிந்த இந்திரன் அவரைக் காண ஐராவதமாகிய தனது வாகனத்தில் செல்கிறான். குருவைக் காண இயலாத இந்திரன், பிரம்மாவின் ஆலோசனைப்படி அரக்கன் துவஷ்டா என்பவரின் மகனான விஸ்வரூபன் என்பவரை தேவர்களின் குருவாக ஆக்கினார்.  
கோபம் கொண்டு சென்றுவி்ட்ட பழைய குருவான பிரகஸ்பதியை சமாதனம் செய்ய இந்திரன் யாகம் செய்ய தீர்மானித்தார். ஆனால் அரக்கர் குலத்தினை சார்ந்தவர் என்பதால் விஸ்வரூபன் அரக்கர்கள் வாழ்வதற்கு ஏற்றவாறு மந்திரத்தினை மாற்றி யாகம் செய்தார். இதனை அறிந்த இந்திரன் விஸ்வரூபனை வஜ்ராயுதத்தினால் தாக்கி அழித்தார். ஆனால் துவஷ்டா யாகமொன்றினை செய்து இந்திரனை அழிக்க ஒரு அரக்கனை உருவாக்கினார். அவனுக்கு விஸ்வரூபன் என தன் மகன் பெயரையே இட்டார். விஸ்வரூபன் இந்திரனை தாக்கும் பொழுது இந்திரன் மயங்கிவிழுந்தார்.  
இந்திரன் இறந்துவிட்டதாக எண்ணிய விஸ்வரூபன் அவ்விடம் விட்டு சென்றார். பின் மயக்கத்திலிருந்து எழுந்த இந்திரன், திருமால் கூறியவாறு ததிசி முனிவருடைய எலும்பினை வஜ்ஜிராயுதமாக பெற்றுக்கொண்டார். அதனைக் கொண்டு விஸ்வரூபனை அழித்தார். அதன் காரணமாக பிரம்மஹத்தி தோசம் எனும் கொலைப் பாவம் இந்திரனை பற்றிக் கொண்டது. அதனை தீர்க்க பூமிக்கு வந்தார்.  
கடம்ப வனத்தில் ஒரு லிங்கத்தினையும், குளத்தினையும் கண்டார். அந்த குளம் தாமரைகள் நிறைந்ததாக இருந்தது. அந்தக் குளத்தில் குளித்து, லிங்கத்திற்கு பூசை செய்து தன்னுடைய பிரம்மஹத்தி தோசத்தினை போக்கிக் கொண்டார். உடன் வந்த தேவர்களில் சிற்பியான விஸ்வகர்மாவை அவ்விடத்தில் உள்ள இறைவனுக்காக கோயில் அமைக்க கூறினார். விஸ்வகர்மா லிங்கத்திற்கு எட்டு யானைகள் தாங்கும் விமானத்தினை உருவாக்கினார். இந்திரனும், இந்திரானியும், தேவர்களும் இறைவனை வழிபட்டனர்.  
அத்தலத்தில் இருந்த இறைவன் சொக்கநாதன் எனவும், சோமசுந்ததர் என்றும் அழைக்கப்பட்டார்.
# விண்வெளியில் விலங்குகள்

" 1959 ஆம் ஆண்டில் இடைப்பட்ட தூரம் பாயும் ஏவுகணை (IRBM) மூலம் சவாரி செய்தது. ]]  
**விண்வெளியில் விலங்குகள்** *(Animals in space )* மனிதர்கள் விண்வெளியில் காலடி வைப்பதற்கு முற்பட்ட காலத்தில் விண்வெளிப் பறப்பின் போது விலங்குகள் உயிருடன் தப்பிப் பிழைக்கின்றனவா என்பதை சோதித்து அறியவே பயன்படுத்தப்பட்டன. பின்னர் அவை பல்வேறு வகையான உயிரியல் செயல்முறைகள் ஆய்வுகளுக்காகவும் விண்ணில் பறந்தன. அவற்றின் உடலில் விண்வெளிப் பறப்பின் விளைவுகள் மற்றும் எடையிழப்பு ஆகிய விண்வெளி மாற்றங்கள் ஆய்வு செய்யப்பட்டன. சோவியத் ஒன்றியம், ஐக்கிய அமெரிக்கா,பிரான்சு, அர்கெந்தீனா, சீனா, சப்பான் மற்றும் ஈரான் போன்ற ஏழு நாடுகளின் தேசிய விண்வெளி திட்டங்கள் மூலம் விண்வெளிக்கு விலங்குகள் அனுப்பப்பட்டன.
# விண்வெளியில் விலங்குகள்

## வரலாற்றுப் பின்னணி

விலங்குகள் 1783 ஆம் ஆண்டு முதல் விண்ணாய்வில் பயன்படுத்தப்படுகின்றன. அப்பொழுது மொன்ட்கோல்ஃபியர் சகோதரர்கள் ஒரு வெப்பக் காற்று ஊதுபையினுள் ஒரு ஆடு, ஒரு வாத்து மற்றும் ஒரு சேவல் ஆகிய விலங்குகளை வைத்து விண்வெளிக்கு அனுப்பினர். இச்சோதனைக் கட்டுப்பாட்டில் வாத்து மையப்படுத்தப்பட்டது, கைப்பற்றப்பட்ட செருமனியின் வி-2 ஏவூர்திகளை மட்டுப்படுத்திய அமெரிக்கா இவற்றின் மூலம் பலூன்களை மிகவுயரத்திற்கு செலுத்தியது. இப்பலூன்களில் ஒருவகையான பழ ஈக்கள், எலிகள், வெள்ளெலிகள், கினி பன்றிகள், பூனைகள், நாய்கள், தவளைகள், தங்கமீன் மற்றும் குரங்குகள் ஆகிய உயிரினங்கள் 44000 மீட்டர் அல்லது 1,44,000 அடி உயரத்திற்குப் பயணம் செய்தன. 1947 ஆம் ஆண்டிலிருந்து 1960 ஆம் ஆண்டு வரையிலான காலகட்டத்தில் இந்த அதிக உயர பலூன் விமானங்கள் கதிர்வீச்சு வெளிப்பாடு, உடலியல் பாதிப்புகள், உயிர்காக்கும் மற்றும் மீட்பு அமைப்புகள் முதலியன சோதனை செய்யப்பட்டன. இதே காலகட்டத்தில் அமெரிக்கா அதிக உயரத்திற்கு ஆள்தாங்கி பலூன் விமானங்களில் பழ ஈக்கள் அனுப்பி நடத்தப்பட்ட திட்டமும் ஏற்பட்டிருந்தது.
# விண்வெளியில் விலங்குகள்

## 1940கள்

வெள்ளை மணல் ஏவுகணைகள் வீசுகளம், நியூ மெக்சிகோ பகுதியில் இருந்து அமெரிக்கா 1947 ஆம் ஆண்டு பிப்ரவரி 20 அன்று வி – 2 ஏவுகணை மூலம் பழ ஈக்களை விண்வெளிக்கு அனுப்பும் திட்டத்தை தொடங்கியது. அதிக உயரத்தில் கதிரியக்க வெளிப்பாட்டின் விளைவுகளை ஆய்வு செய்வதே இத்திட்டத்தின் முதன்மையான நோக்கமாக இருந்தது. 3 நிமிடம் 10 வினாடிகளில் ராக்கெட் 68 மைல்கள் உயரத்தை அடைந்தது. இப்பயணத் தொலைவு அமெரிக்க இராணுவ விமானப்படை மையத்தில் இருந்து 50 மைல்கள், சர்வதேச விண்வெளி எல்லையென வரையறுக்கப்பட்ட கார்மன் கோடு 100 கிலோ மீட்டர்களை அடைந்தது.ராக்கெட்டிலிருந்து பிளாசம் உறை வெற்றிகரமாக உமிழப்பட்டு வான்குடையில் பழ ஈக்கள் உயிருடன் மீட்கப்பட்டன. மற்ற வி – 2 திட்டங்களில் பாசிகள் போன்ற உயிரின மாதிரிகள் விண்வெளிக்கு அனுப்பப்பட்டன.  
1949 ஆம் ஆண்டில் அமெரிக்காவின் வி – 2 ராக்கெட்டில் பயணம் செய்த இரண்டாம் ஆல்பர்ட்டு என்ற சிறு செம்முகக் குரங்கு விண்வெளிக்குச் சென்ற முதல் குரங்கு என்ற பெருமையைப் பெற்றது. இதற்கு முன்னர் முதலாம் ஆல்பர்ட்டு என்ற குரங்கு 30 முதல் 39 மைல் உயரம் வரைமட்டுமே பயணம் செய்தது என்பது குறிப்பிடத்தக்கது. இரண்டாம் ஆல்பர்ட்டு 83 மைல் உயரத்திற்கு பயணம் மேற்கொண்டு வான்குடை பழுதின் காரணமாக மீள்வதற்குள் இறந்தது. பின்னர் 1950, 1960 களில் அமெரிக்கா பலவகையான குரங்கு வகைகளை விண்ணுக்கு அனுப்பி பலவிதமான பரிசோதனைகள் மேற்கொண்டது. குரங்குகளின் உடலில் தோன்றும் மாற்றங்களை அளவிட அவற்றின் உடலில் உணரிகள் பொருத்தப்பட்டும் சில குரங்குகளுக்கு மயக்க மருந்து கொடுக்கப்பட்டும் விண்வெளிக்கு அனுப்பப்பட்டன. இந்நிலையில் குரங்குகளின் இறப்பு வீதம் மிகஅதிகமாகக் காணப்பட்டது. 1940 மற்றும் 1950 களில் சோதனைக்காக விண்வெளிக்கு அனுப்பப்பட்ட குரங்குகளில் கிட்டத்தட்ட மூன்றில் இரண்டு பாகம் குரங்குகள் திட்டத்தின் போது அல்லது தரைக்கு வந்து சேர்ந்தவுடன் இறந்துவிட்டன.
# விண்வெளியில் விலங்குகள்

## 1970கள்

விண்வெளியில் இயங்கும் போது உருவாகும் நோய்கள் பற்றி மேலும் புரிந்து கொள்வதற்காக, செவிக்கல் தவளைகளுக்கான சுற்றுப்பாதை செயற்கைக்கோள் திட்டத்தின் ஒரு பகுதியாக இரண்டு பெருந்தவளைகள் நவம்பர் 9, 1970 இல் விண்வெளிக்கு அனுப்பப்பட்டன.  
16 ஏப்ரல் 1972 இல் உருளைப்புழுக்களைச் சுமந்துகொண்டு அப்பல்லோ 16 மற்றும் ஐந்து சுண்டெலிகளைச் சுமந்து கொண்டு அப்பல்லோ 17 ராக்கெட்டும் விண்ணில் பறந்தன. ஆயினும் ஒரு சுண்டெலி நிலவைச் சுற்றும் பயணத்தில் இறந்து விட்டது. சிகைலாப் 3 ராக்கெட்டு ஒரு சுண்டெலியையும் விண்வெளிக்கு முதன்முதலாக மம்மிசோக் என்ற ஒரு மீனையும் கொண்டு சென்றது. அமெரிக்காவின் அப்பல்லோ – சோயூசு ஏவுகணைத் திட்டத்தில் 15 சூலை 1975 இல் விண்வெளிக்கு முதன்முதலாக அரபெல்லா, அனிதா என்ற சிலந்திகளும் ஒரு மம்மிசோக் மீனும் அனுப்பப்பட்டது.  
சோவியத்து ஒன்றியம் உயிரிஏவுகணைத் திட்டத்தில் பல செயற்கைகோள்கள் உயிரியல் சரக்குகளை சுமந்து சென்றன. இவை விண்ணில் பறந்தபோது ஆமைகள் எலிகள் மற்றும் மம்மிசோக் மீன்கள் அவற்றுடன் பறந்தன. 17 நவம்பர் 1975 இல் சோயூசு 20 விண்ணில் பறந்தபோது அதில் பயணம் செய்த ஆமைகள் 90.5 நாட்கள் விண்ணில் இருந்து சாதனை படைத்தன. 22 சூன் 1976 இல் விண்ணில் பறந்த சல்யூட் 5 ராக்க்கெட்டு ஆமைகளுடன் செப்ரொ டேனியோ என்ற வரிமீனையும் சுமந்து சென்றது.
# விண்வெளியில் விலங்குகள்

## 1980கள்

சோவியத் ஒன்றியம் 1980களில் உயிரிஏவுகணைத் திட்டத்தில் விண்வெளிக்கு எட்டு குரங்குகளை அனுப்பியது. இரண்டு சிறு அணில் குரங்குகளுடன் 24 ஆண் அல்பினோ எலிகள், மற்றும் தள்ளிப்பூச்சி முட்டைகள் ஆகியவை 1985 ஆம் ஆண்டில் அமெரிக்க விண்வெளியூர்தியின் விண்வெளி ஆய்வகத்தில் பயணம் செய்தன. செப்ரா டேனியோ, பழ ஈக்கள் எலிகள், தள்ளிப்பூச்சி முட்டைகள் மற்றும் விண்வெளிக்குப் பயணம் செய்த முதலாவது பல்லி ஆகியனவும் உயிரிஏவுகணையில் விண்வெளிக்கு பயணம் செய்தன.  
உயிரிஏவுகணை 7 இல் 10 பல்லிகள் விண்வெளிக்கு அனுப்பப்பட்டன. விண்வெளியில் உறுப்புகளின் மீளாக்க வீதத்தைச் சோதிக்கும் நோக்கத்தில் அப்பல்லிகளின் முன்னங்கால் துண்டிக்கப்பட்டு அனுப்பப் பட்டன. இதன் மூலம் மனிதனுக்கு விண்ணில் ஏற்படும் காயங்களுக்கான சிகிச்சை முறைகள் அலசப்பட்டன.  
1986 இல் நிகழ்ந்த மோசமான சாலஞ்சர் விண்ணோட விபத்திற்குப் பின்னர் 1989 ஆம் ஆண்டில் விண்வெளியூர்தியில் கருவுற்ற கோழி முட்டைகள் அனுப்பப்பட்டன.
# விண்வெளியில் விலங்குகள்

## 1990கள்

விண்வெளியூர்தியில் ஒரு பல்லியை ஆய்வு செய்கிறார்]]  
நான்கு குரங்குகள் கடந்த பயோன் சோவியத் ஒன்றியம் அனுப்பிய கடைசி உயிர்ஏவுகணைத் திட்டத்தில் அனுப்பப்பட்ட நான்கு குரங்குகளுடன் தவளைகள் மற்றும் பழ ஈக்களும் பறந்து சென்றன. அடுத்ததான போட்டான் திட்ட ராக்கெட்டில் செயல்படாத உவர்நீர் இறால், பல்லிகள், பழ ஈக்கள், மற்றும் பாலைவன மணல் வண்டுகள் முதலியன கொண்டு செல்லப்பட்டன.  
சீனா 1990 ஆம் ஆண்டில் கினி பன்றிகளை விண்ணுக்கு அனுப்பியது.  
உடோயொகிரோ அகியாமா என்ற ஒரு சப்பானிய பத்திரிகையாளர் மீர் 1990 இல் விண்நிலையத்திற்கு போகும்போது தன்னுடன் சப்பானிய மரத்தவளைகளை எடுத்துச் சென்றார். காடை முட்டைகள் ஆராய்ச்சியில் ஈடுபட்டது இவருடைய வேறு உயிரியல் பரிசோதனை ஆகும்.  
18 மார்ச்சு 1995 இல் சப்பான் தன்னுடைய முதலாவது விலங்கான பல்லியை விண்வெளியூர்தி விண்கலத்தில் விண்வெளிக்கு அனுப்பியது.  
அமெரிக்கா 1990 களின் போது, வெட்டுக்கிளி, சுண்டெலிகள், எலிகள், தவளைகள், பல்லிகள், பழ ஈக்கள், நத்தைகள், கெண்டை, மெடாக்கா மீன், சிப்பித் தேரைகள், கடல் முள்ளிகள், கத்தி மீன், சிப்சி அந்துப்பூச்சி முட்டைகள், தள்ளிப்பூச்சி முட்டைகள், உவர்நீர் இறால், காடை முட்டைகள் மற்றும் நுங்கு மீன்கள் முதலியன விண்வெளி ஊர்தியில் அனுப்பப்பட்டன.
# விண்வெளியில் விலங்குகள்

## 2000கள்

2003 இல் கொலம்பியா விண்வெளி ஓடத்தின் கடைசி பயணத்தில் பட்டுப்புழுக்கள், ஒருவகை தோட்டச் சிலந்திகள், மரத் தேனீக்கள், அறுவடை எறும்புகள், சப்பானிய மெடாக்கா மீன், உருளைப் புழுக்கள் ஆகிய உயிரினங்கள் விண்வெளிக்குச் சென்றன. விண்வெளி பயணத்தை முடித்து கொண்டு பூமிக்குத் திரும்பி கொண்டிருந்த கொலம்பியா விண்கலம் பூமியின் வளிமண்டலத்தில் நுழைந்த பொழுது வெடித்து சிதறியது. புவிநிலப்பகுதியில் கண்டறியப்பட்ட கொலம்பியாவின் எச்சங்களில் ஆய்வுக்காக கொண்டு செல்லப்பட்ட உயிரினங்களில் சில உயிருடன் இருந்தன என்பது குறிப்பிடத்தக்கது ஆகும்.  
அனைத்துலக விண்வெளி நிலையம் அதனுடைய விண்வெளி சோதனைகளில் உருளைப் புழுக்கள் மற்றும் காடை முட்டைகளை ஆய்வுக்குப் பயன்படுத்தியது.  
ஆரம்பகாலத்தில், விண்வெளி ஓடங்களை விண்ணுக்கு அனுப்பும் திட்டங்களில் சிலவகை எறும்புகள், சிலவகை பூச்சி முட்டைகள் மற்றும் உவர்நீர் இறால் ஆகியன ஆய்வுக்காக பயன்பட்டன. அதன் பின்னரான அறிவியல் பயணங்களில் சிப்சி அந்துப்பூச்சி முட்டைகள் சேர்க்கப்பட்டது.  
2006 ஆம் ஆண்டு சூலை 12 ம் தேதி, பிக்லோ வான்வெளி ஆராய்ச்சி நிறுவனம் தன்னுடைய விண்கலப் பெட்டகத்தில் பொம்மைகள், பல சிறிய பொருட்கள், மற்றும் நிறுவனத்தின் ஊழியர்கள் மூலம் தேர்வு செய்யப்பட்ட புகைப்படக் கருவி வழியாக உற்று நோக்கத்தக்க எளிய சோதனைகள், சில பூச்சிகள் ஆகியவற்றை செனிசு 1 விண்ணோடம் மூலம் விண்ணுக்கு அனுப்பியது. விலங்குகளை விண்வெளிக்கு அனுப்பிய முதலாவது தனியார் விமான நிறுவனம் இதுவென்பது குறிப்பிடத்தக்கது. மடகாசுகர் இரைப்பு கரப்பான்பூச்சி, மெக்சிகோவின் அவரைப் புழு மற்றும் அந்துப்பூச்சிப் புழு ஆகியன இந்நிறுவனத்தால் அனுப்பப்பட்ட பூச்சி வகைகளாகும். சூன் 28, 2007 இல் இதே நிறுவனம் செனிசு 2 என்ற விண்ணோடத்தை விண்வெளிக்கு அனுப்பியது. இதிலும் மடகாசுகர் இரைப்பு கரப்பான், தென்னாப்பிரிக்கப் பாறைத் தேள் மற்றும் அறுவடை எறும்புகள் ஆகியன அனுப்பப்பட்டன.  
செப்டம்பர் 2007 இல், ஐரோப்பிய விண்வெளி நிறுவனம் போட்டான்-எம்3 திட்டத்தில் அனுப்பப்பட்ட நீர்-கரடிகள் திறந்த விண்வெளியில் வெளிப்பட்டு தங்களுக்கு இருக்கும் இயற்கைப் பாதுகாப்பு துணையுடன் 10 நாட்கள் வாழ முடிந்தது.  
இதே திட்டத்தில் உருசிய கரப்பான் பூச்சி நடேசிடா ஒரு மூடிய கொள்கலனில் விண்வெளிக்கு அனுப்பப்பட்டது. பூமிக்கு வெளியே விண்வெளிப் பயணத்தில் பிரசவித்த முதல் உயிரினம் இக்கரப்பான் பூச்சியாகும். இது 33 புதிய கரப்பான் பூச்சிகளை ஈன்றது.  
நவம்பர் 2009 இல் வண்ணப் பட்டாம்பூச்சிகளும் மொனார்க் பட்டாம்பூச்சிகளும் விண்ணுக்குச் செலுத்தப்பட்டன. நீண்டகால எடையிழப்பை ஆய்வு செய்ய உருளைப்புழுக்களும் அனுப்பப்பட்டன.
# விண்வெளியில் விலங்குகள்

## 2010கள்

ஈரானியப் புரட்சியின் 31 ஆவது ஆண்டு நிறைவு விழாவின் ஒரு பகுதியாக 2010 ஆம் ஆண்டு பிப்ரவரி 3 ஆம் தேதி விலங்குகளை விண்வெளிக்கு அனுப்பும் நாடுகள் பட்டியலில் ஈரானும் சேர்ந்தது. ஒரு சுண்டெலியும் இரண்டு நீர் ஆமைகளும் கவோசகார் 3 ராக்கெட்டில் விண்வெளிக்குச் சென்று உயிருடன் பூமிக்குத் திரும்பி வந்தன.  
நாசாவின் எண்டெவர் விண்ணோடம் 2011 ஆம் ஆண்டு மே மாதத்தில் அபூர்வ வகை சிலந்திகளான கிளாடிசு, எசுமரால்டா என்ற இரண்டு பீமன் சிலந்திகளையும் அவற்றின் உணவு மூலமான ஒரு பழ ஈ தொகுப்பையும் விண்வெளிக்குக் கொண்டு சென்றது. நுண்ணீர்ப்பு விசையின் தாக்கத்தால் சிலந்திகளின் நடத்தையில் தோன்றும் மாற்றங்கள் ஆய்வு செய்யப்பட்டன.  
நவம்பர் 2011 இல் போபொசு கிரண்டு கோள்களிடை விண்வெளித் திட்டத்தில் மெதுநடையன்களான நீர்கரடிகளை செவ்வாய் கோளுக்குக் கொண்டு சென்று மீளும் திட்டமாகும். ஆனால் இத்திட்டம் புவிச்சுற்றுப் பதையில் இருந்து விடுபடமுடியாமல் தோல்வியில் முடிந்தது.  
அக்டோபர் 2012 இல் சோயூசு விண்கலம் டிஎம்ஏ-06எம்மின் மூலம் 32 மெடாக்கா மீன்கள் அனைத்துலக விண்வெளி நிலையத்திற்கு அனுப்பப்பட்டன.  
சனவரி 28, 2013 இல் ஈரான் பிசுகாம் என்ற குரங்கை விண்வெளியில் 116 கி.மீ தொலைவுக்கு அனுப்பி திரும்பப்பெற்றதாக அந்நாட்டு செய்தி நிறுவனங்கள் தெரிவித்தன. பின்னர் அந்நாட்டு விண்வெளி ஆராய்ச்சி நிறுவனம் ஒரு 18 நிமிட காணொளியை வெளியிட்டது. The video was uploaded later on YouTube.  
2014 களில் அனைத்துலக விண்வெளி நிறுவனம் ஐரோப்பிய வகை எறும்புகளை ஆய்வுக்கு எடுத்துக்கொண்டது.  
2014 சூலை 19 இல் உருசியா தன்னுடைய போட்டான்- எம்4 செயற்கைக்கோளை புவியின் சுற்றுவட்டப்பாதையில் 575 கிலோமீட்டர் தொலைவுக்கு 1 ஆண் மற்றும் 4 பெண் மரபல்லிகளை அனுப்பியதாக அறிவித்தது. ஊர்வனவற்றின் இனப்பெருக்கத்தில் நுண்ணீர்ப்புவிசை விளைவுகளை ஆய்வு செய்ய இது ஒரு முயற்சியாக அமைந்தது. மரபல்லிகளுக்கு இரண்டு மாதங்களுக்குத் தேவையான உணவு இருப்பில் இருந்தபோதே போட்டான்- எம்4 செயற்கைக்கோள் கட்டுப்பாட்டை இழந்து விட்டதாக 2014 சூலை 24 அன்று, உருசியா அறிவித்தது. அடுத்த சில நாட்களில் கோளாறு சரிசெய்யப்பட்டு சூலை 28 2014 இல் செயற்கைக் கோள் கட்டுப்பாட்டிற்குள் கொண்டுவரப்பட்டதாக தெரிவிக்கப்பட்டது. ஆனால் மரபல்லிகள் உடல் உறைந்து இறந்து கிடந்ததாக செப்டம்பர் 1 அன்று உருசியா உறுதிப்படுத்தியது. விலங்குகளின் மரணம் பற்றி விசாரிக்க அவசர ஆணைக்குழு நியமிக்கப்பட்டதாகவும் கூறப்படுகிறது  
செப்டம்பர் 23 2014 இல் அனைத்துலக விண்வெளி நிலையத்தில் வாழ்வதற்காக 20 சுண்டெலிகள் விண்வெளி எக்சு சிஆர்சு-4 திட்டத்தில் அனுப்பப்பட்டன. கொறிணிகளின் மீது நுண்ணீர்ப்புவிசையின் நீண்ட நாள் விளைவுகளை ஆராய்வது இத்திட்டத்தின் நோக்கமாக இருந்தது.  
ஏப்ரல் 14 2015 இல் விண்வெளி எக்சு சிஆர்சு-4 திட்டத்தில் 120 சி57பிஎல்/6என்டிஏசி சுண்டெலிகள் அனைத்துலக விண்வெளி நிலையத்திற்கு அனுப்பப்பட்டன. முற்றிலும் மாறுபட்ட வாழ்க்கைச் சூழலில் நுண்ணீர்ப்புவிசையின் விளைவுகளை மதிப்பீடு செய்வது இத்திட்டத்தின் நோக்கமாகும். ஈர்ப்புவிசை அற்ற நிலையில் விண்வெளி வீரர்களின் உடலில் தன்னிச்சையாக நிகழும் தசை, எலும்பு, மற்றும் தசைநார் பொருண்மை இழப்புகள் தொடர்பான ஆய்வுகள் தொடர்ந்து நடைபெறுகின்றன.
# கனகசுந்தரசுவாமி வீரவாகு

**கனகசுந்தரசுவாமி வீரவாகு** (*Kanagasundaraswami Veerabahu*, 30 சூன் 1948 - 17 பெப்ரவரி 2015) இலங்கைத் தமிழ் அரசியல்வாதியும், மாகாணசபை உறுப்பினரும் ஆவார்.  
புதுக்குடியிருப்பு கிராம அலுவலராகப் பணியாற்றிய கனகசுந்தரசுவாமி வீரவாகு 2013 மாகாணசபைத் தேர்தலில் இலங்கைத் தமிழரசுக் கட்சியின் சார்பில் தமிழ்த் தேசியக் கூட்டமைப்பு வேட்பாளராக முல்லைத்தீவு மாவட்டத்தில் போட்டியிட்டு 8,702 வாக்குகள் பெற்று வட மாகாண சபைக்குத் தெரிவானார். இவர் வடமாகாண சபை உறுப்பினராக வீரசிங்கம் மண்டபத்தில் முதலமைச்சர் க. வி. விக்னேஸ்வரன் முன்னிலையில் 2013 அக்டோபர் 11 அன்று பதவியேற்றார். இதன் பின்னர் அமைக்கப்பட்ட வட மாகாண சபையில் இவர் சுற்றுச் சூழல் பாதுகாப்பு, விவசாயம், கால்நடை வளர்ப்பு, நீர்ப்பாசன மற்றும் சுற்றாடல் அமைச்சில் உதவி அமைச்சராக நியமிக்கப்பட்டார்.
# கனகசுந்தரசுவாமி வீரவாகு

## மறைவு

புற்றுநோயால் பாதிக்கப்பட்ட கனகசுந்தரசுவாமி வவுனியாயில் உள்ள தனியார் மருத்துவமனையில் சிகிச்சை பெற்று வந்தார். பின்னர் இவர் யாழ்ப்பாணம் பொது மருத்துவமனைக்குக் கொண்டு செல்லப்பட்டு 2015 பெப்ரவரி 17 இல் காலமானார்.
# மே 2015

**மே 2015** (*May 2015*), 2015 ஆம் ஆண்டின் ஐந்தாவது மாதமாகும்.
# மே 2015

## சிறப்பு நாட்கள்

- மே 1 - மே நாள்
- மே 1 - உமாபதி சிவாச்சாரியார் குருபூசை
- மே 2 - இசைஞானியார் நாயனார் குருபூசை
- மே 3 - திருக்குறிப்புத் தொண்ட நாயனார் குருபூசை
- மே 4 - சித்திரா பௌர்ணமி
- மே 12 - திருநாவுக்கரசர் குருபூசை
# மே 2015

## இறப்புகள்

- மே 18 - அருணா சான்பாக், இந்திய செவிலியர், வன்புணர்ச்சிக்குள்ளானவர்.
- மே 21 - டேவிட் பிளேக், இங்கிலாந்துத் துடுப்பாட்ட வீரர் (பி. 1925)
- மே 23 - ஜான் ஃபோர்ப்ஸ் நாஷ், நோபல் பரிசு பெற்ற அமெரிக்க கணிதவியலாளர் (பி. 1928)
- மே 30 - அஸ்மத் ரனா, பாக்கித்தானிய துடுப்பாட்டக்காரர் (பி. 1951)
# வார்ப்புரு:நடப்பு நிகழ்வுகள்/நடப்பு மாதச் செய்திகள் மே 2015
# அ. மா. சாமி

**அ. மா. சாமி** (மே 7, 1935 – அக்டோபர் 8, 2020) என்று அறியப்படும் **அருணாசலம் மாரிசாமி** தமிழக எழுத்தாளரும், இதழாளரும், நூலாசிரியரும் ஆவார். ராணி வார இதழின் ஆசிரியர் பொறுப்பில் 44 ஆண்டுகள் பணி புரிந்து ஓய்வு பெற்றவர். தினத்தந்தி நிறுவனத்தில் செய்தியாளராகத் தம் பணியைத் தொடங்கினார். ராணி முத்து இதழ்களின் ஆசிரியராகவும் பணியாற்றியவர். குறும்பூர் குப்புசாமி, அமுதா கணேசன் என்கிற புனைப்பெயர்களில் ஏராளமான சிறுகதைகள் எழுதி இருக்கிறார்.
# அ. மா. சாமி

## பிறப்பும் படிப்பும்

முகவை மாவட்டத்தில் கோப்பை நாயக்கன்பட்டியில் பிறந்தார். உயர்நிலைப் பள்ளி இறுதி வரை கல்வி பயின்றார். சொந்த முயற்சியில் தமிழ் இலக்கியங்களையும் நூல்களையும் கற்றார்.
# அ. மா. சாமி

## படைப்புகள்

சிறுகதைகள், நெடுங்கதைகள், சிறுவர் கதைகள், பயண நூல்கள், இதழியல், வாழ்க்கை வரலாறு எனப் பல வகை நூல்களை அ .மா சாமி எழுதியுள்ளார். குரும்பூர் குப்புசாமி, அமுதா கணேசன் என்னும் புனைபெயர்களில் கதைகள், சிறுகதைகள் எழுதினார். தினத்தந்தி நாளிதழில் நீண்டகாலம் தொடராக வந்த கன்னித்தீவு படக்கதை இவரது படைப்பே ஆகும்.  
1. தமிழ் இதழ்கள் தோற்றம்-வளர்ச்சி
1. திருக்குறள் புதிய உரை
# அ. மா. சாமி

## படைப்புகள்

### குரும்பூர் குப்புசாமி என்ற பெயரில் எழுதியவை

; கதை
1. தீபா
# அ. மா. சாமி

## மறைவு

அ.மா.சாமி தமது 85-வது அகவையில் சென்னை அண்ணா நகர் சிந்தாமணி அருகே உள்ள அவரது மகன் மாறன் இல்லத்தில் 2020 அக்டோபர் 8 இல் காலமானார்.
# அ. மா. சாமி

## எழுதிய முக்கிய நூல்கள்

- ஆதித்தனார் போராட்ட வாழ்க்கை (2014)
- சிவந்தி ஆதித்தனார் சாதனைச் சரித்திரம் (2013)
- தமிழ் இதழ்கள் தோற்றம்-வளர்ச்சி (1987)
- திராவிட இயக்க இதழ்கள்
- நாம் தமிழர் இயக்கம்
- வரலாறு படைத்த தினத்தந்தி
- திருக்குறள் செம்பதிப்பு
- தமிழ் இதழ்கள் வரலாறு
- இந்திய விடுதலைப் போர் செந்தமிழ் தந்த சீர்
- இந்து சமய இதழ்கள்
- தமிழ் இசுலாமிய இதழ்கள்
- தமிழ் கிறித்தவ இதழ்கள்
- 19 ஆம் நூற்றாண்டு தமிழ் இதழ்கள்
# அ. மா. சாமி

## விருதுகள்

- மூத்த இதழாளர் விருது (தமிழ் நாடு அரசு)
- பெரியார் விருது (முதல்வர் கருணாநிதி)
- சிறந்த இதழாளர் விருது (சென்னைப் பல்கலைக் கழகம்)
# ஜோஹன் பாயர்

in Bayer's *Uranometria*]]  
**ஜோஹன் பாயர்** (**Johann Bayer** ;1572 &ndash; மார்ச் 7, 1625) செருமானிய வானியலாளரும் வழக்குரைஞரும், வரைபடவியலாளரும் ஆவார். இவர் 1572இல் செருமனியில் உள்ள ரைன் நகரில் பிறந்தார். தனது இருபதாவது வயதில் 1592 இல் இங்கோல்ஸ்டாடிட் பல்கலைகழகத்தில் தத்துவம் மற்றும் சட்டம் படித்தார். பின்னர் ஆக்ஸ்பர்க் நகருக்கு குடிபெயர்ந்தார். 1612 இல் நகராண்மைக் கழக வழக்குரைஞராக ஆனார்.  
தொழில்முறையில் வழக்குரைஞரான பாயர் தொல்லியல் அகழ்வாய்வு, கணிதம், வானியல் போன்ற பல துறையிலும் ஆர்வம் மிக்கவராக இருந்தார். ஆயினும் இவரது வானவியல் ஆய்வால் குறிப்பாக விண்மீன் குழுவின் நிலைகளை ஆய்வு செய்ததால் தான் பெரிதும் அறியப்படுகிறார். இறுதி வரை திருமணமே செய்யாது வாழ்ந்த பாயர் 1625 இல் இறந்தார். அதில் இவர் டைக்கோ பிராகி 1602இல் வெளியிட்ட அட்டவணையில் உள்ளதைவிட கூடுதலாக 1000 விண்மீன்களையும் 12 விண்மீன்குழுக்களையும் சேர்த்தார்.  
}}
# ஜோஹன் பாயர்

## வெளியிணைப்புகள்

- Full digital facsimile ,
- Johann Bayer: Uranometria
- URANOMETRIA - Johann Bayer (1603)
# குழந்தைப் போராளி (நூல்)

**குழந்தைப் போராளி** (Child Soldier) சைனா கெய்ரெற்சி என்பவரால் எழுதப்பட்டு, சுவிஸ் தேவாவினால் 'குழந்தைப் போராளி' என்ற பெயரில் தமிழில் மொழிபெயர்க்கப்பட்ட ஒரு நூல் ஆகும். இந்நூல் ஜெர்மன், பிரான்ஸ், ஜப்பான், சைனா ஆகிய மொழிகளிலும் மொழிபெயர்க்கப்பட்டது. 1976 இல் உகாண்டாவில் துற்சி இனத்தில் பிறந்த சைனா கெய்ரெற்சி என்ற பெண் குழந்தை தன் வீட்டிலும், வெளியிலும் துன்புறுத்தப்பட்டு குழந்தைப் போராளியாக, கட்டாயமாக இராணுவத்தில் இணைக்கப்பட்ட பின் எண்ணிலடங்காத கொடுமைகளை அனுபவித்தாள். சைனாவின் மனநிலை பிறழ்ந்த நிலையில் சிகிச்சைக்கு மனநல மருத்துவரிடம் சென்ற போது, மருத்துவர் சைனாவின் நினைவுக்கு எட்டியவரை அவரது சிறுவயது ஞாபகங்கள் முதல் தற்போதைய நிலை வரை எல்லாவற்றையும் எழுதச் சொன்னார். மருத்துவரின் வேண்டுகோளுக்கு இணங்க சைனா எழுதியவையே 'குழந்தைப் போராளி' என்ற நூலாக வெளிவந்தது.  
சைனா கெய்ரெற்சி 2001 இல் தனது 24வது வயதில் இப்புத்தகத்தை எழுதினார். இதில் மூன்று பாகங்கள் உள்ளன. சைனாவின் 9 வயது வரையிலான பிஞ்சு வயதுப் பருவம் முதல் பாகத்திலும், குழந்தைப் போராளியாக 19 வயது வரை NRA படையில் இருந்த அவரது அனுபவங்கள் இரண்டாம் பாகத்திலும், அரசியல் கைதியாக தென்னாப்பிரிக்காவிற்கு தப்பித்து ஓடி டென்மார்க்கில் அகதியாக புகுந்தது வரையிலான பகுதி மூன்றாம் பாகத்திலும் விவரிக்கப்பட்டுள்ளது.
# சைனா கெய்டெட்சி

**சைனா கெய்டெட்சி** (*China Keitetsi*, பிறப்பு: 1976) என்பவர் உகாண்டாவைச் சேர்ந்த ஒரு செயற்திறனாளரும், குழந்தைப் போராளிகளின் அவல நிலையை வெளிக்கொணரப் பெரிதும் பரப்புரை செய்து வருபவரும் ஆவார்.. குழந்தைப் போராளியாக இருந்த இவரின் நினைவுக் குறிப்புகள் பிரெஞ்சு, இடாய்ச்சு, சப்பானிய, சீன, மற்றும் பல மொழிகளில் மொழிபெயர்க்கப்பட்டுள்ளன.  
இவர் தனது ஒன்பதாவது வயதில் அரசை எதிர்த்துப் போராடிய யோவேரி முசவேனியின் தலைமையிலான என்ஆர்ஏ என்ற தேசிய எதிர்ப்பு இராணுவத்தில் அரச எதிர்ப்புப் படையில் குழந்தைப் போராளியாக சேர்க்கப்பட்டார். அப்போது முதல் 1995 வரை அப்படையில் பணியாற்றியவர் பின்னர் உகண்டாவிலிருந்து தென்னாப்பிரிக்காவிற்குத் தப்பியோடினார். அங்கும் உகாண்டாவின் உளவுப் படையினரால் வேட்டையாடப்பட்டவர் 1999 இல் டென்மார்க் நாட்டில் அகதியாகத் தஞ்சம் புகுந்தார். தற்போது உகண்டாவில் சர்வதேச தொண்டு நிறுவனங்களின் உதவியுடன் குழந்தைப் போராளிகளுக்கான மறுவாழ்வு இல்லம் ஒன்றை நடத்தி வருகிறார்.
# விக்கிப்பீடியா:Statistics/May 2015

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# பியேர் அபேலார்டு

**பியேர் அபேலார்டு** (, அல்லது **பீட்டர் அபெலார்டு**, 1079 – 21 ஏப்ரல் 1142) இடைக்காலப் பிரெஞ்சுப் புலமைசார் மெய்யியலார். மொழி, மனம்சார் மெய்யியல் பிரிவுகளை உருவாக்கியவர். பகுத்தறிவுசார் இறையியலார். பெயர்பெற்ற இடைக்கால அளவையியலார். மேலும் இவர் கவிஞரும் இசைக்கலைஞருமாவார். பலரும் போற்றிய மெய்யியல் பேராசானும் பெயருருவாதத்தின் (Nominalism) தந்தையுமாவார்.
# பியேர் அபேலார்டு

## இசை

அபேலார்டு சிறந்த கவிஞரும் இசையமைப்பாளரும் ஆவார். ஃஎலாயிசுக்காக கொண்டாட்டம் மிக்க காதல்கவிதைகளுக்கு இசை மைத்துள்ளார். அவை இப்போது கிடைக்கவில்லை.பெயரற்ற தொகுப்பில் இருந்து அப்பாடல்களை இன்ங்காணமுடியவில்லை. ஃஎலாயிசு தன் கடிதங்களில் இப்பாடல்களைப் பெரிதும் பாராட்டியுள்ளார்: "மொழியும் இசையும் வனப்பும் இனிமையும் கனிந்தவை. படிக்காத பாமரரையும் இசையின் மென்மையும் கவர்ச்சியும் ஈர்க்கவல்லவை".  
சமயக் குழுமலூக்கான வழிபாட்டுப் பாடநூலை இயற்றியுள்ளார். இதில் ஃஎலாயிசு பங்குபற்றியுள்ளார். இது 1130ஆம் ஆண்டுக்குப் பிறகு இயற்றப்பட்டுள்ளது. இவை அக்காலப் பாடல்களில் இருந்து முற்றிலும் வேறுபட்டிருந்தன. இதைப் கிளேரிவாக்சின் பெர்னார்டு அவற்றிலஃ அபேலார்டு புத்தம்புதிய சீரிசைவான பண்களைப் பயன்படுத்தியுள்ளதaக்க் கூறுகிறார். இப்பாடல்கள் யாப்பால் தொகுக்கப்பட்டிருந்தன. எனவெ இவற்றில் இருந்து சிலவற்றை மட்டுமே பயன்படுத்தமுடியும். *O quanta qualia* என்ற மெல்லிசைப் பாடல் மட்டுமே இவ்வழிபாட்டுப் பாடல்களீல் இருந்து எஞ்சியுள்ளது.
# பியேர் அபேலார்டு

## மெய்யியல் நூல்கள்

Logica ingredientibus ("தொடக்கநிலைப் பயில்பவருக்கான அளவையியல்") 1121க்குள்ளேயே முற்றுபெற்றது (மிக முதன்மையான அளவையியல் நூல்)  
• Petri Abaelardi Glossae in Porphyrium ("The Glosses of Peter Abailard on Porphyry"), 1120இல் இயற்றியது.  
• Dialectica, 1115-16இல் இயற்றியது.
.
• Logica nostrorum petitioni sociorum ("Logic in response to the request of our comrades"), 1124-1125 கால இடைவெளியில் இயற்றியவை.  
• Tractatus de intellectibus ("புரிதல் குறித்த ஆய்வு"), 1128க்கு முன்பு எழுதியது.  
• Sic et Non ("ஆம்,இல்லையுந்தான்") (மெய்யியல், இறையியல் பற்றிய கிறித்தவ நூலாசிரியர்களின் மேற்கோள்கள்)  
• Theologia 'Summi Boni', Theologia christiana, and Theologia 'scholarium'.(இறையியல் பற்றிய அவரது முதன்மையான நூல்கள்,1120-1149 கால இடைவெளியில் வெளியிடப்பட்டவை)  
• Dialogus inter philosophum, Judaeum, et Christianum, (ஒரு யூதரிடமும் கிறித்தவரிடமும் நிகழ்த்திய உரையாடல்) 1136–1140  
• Ethica or Scito Te Ipsum ("அறவியல்" அல்லது "ஒழுக்கம் அறிந்து கொள்ளுங்கள்”
# பியேர் அபேலார்டு

## மெய்யியல் நூல்கள்

### பிற்காலத் தாக்கம்

சமகாலத்திலும் இடைக்கால மெய்யியல் சிந்தனைப் போக்கிலும் அபேலார்டு பெருஞ்செல்வாக்கு செலுத்தினார். ஆனால் இக்காலத்தில் அபேலார்டு அவரது ஃஎலாயிசுடனான காதல் உறவுக்காக மட்டுமே நினைவுகூரப் படுகிறார். 19ஆம் நூற்றாண்டுக்கு முன் 1721இல் அவரது சிறந்த நூலான *Scito te ipsum* மட்டுமே வெளியிடப்பட்டது. *Ouvrages inedits d'Abelard* என்ற நூல்திரட்டு அவரது ஒன்றுவிட்ட உடன்பிறப்பால் 1836இல் வெளியிடப்பட்ட பிறகே ஆழமாக அபேலார்டின் மெய்யியல் நூல்கள் வாசிக்கப்பட்டன. நூல்திரட்டில் *Sic et Non* ("Yes and No") ஆகிய இறையியல் நூல்களில் இருந்து பல உள்ளடக்கக் குறிப்புகள் மேற்கோள்களாகத் தரப்பட்டிருந்தன. இவை விவாதத்துக்காக, பல பாதிரியார்களின் இறைநெறிமுறைகள் பற்றிய எதிரெதிர் கருத்துரைகளின் தொகுப்பாகும். இந்த வேறுபட்ட கருத்துரைகள் மீள்நோக்கீட்டுக்கு உட்படுத்தப்படவில்லை என்பதும் அவற்றைச் சரிகட்டுவதற்கான எவ்வகை முயற்சிகளும் எடுக்கப்படவில்லை என்பதும் ஆர்வம் ஊட்டும் செய்தியாகும். இவற்றில் *Dialectica, * என்ற நூலும் அரிசுடாட்டிலின் ஏரணவியலுக்கான திறனாய்வுரைகளும் போர்பிரியும் அனிசிலசு மேனிலசு செவெரினசு போத்தியசுவும் கூட உள்ளடங்கும். நூல்திரட்டில் அடங்கிய *De Generibus et Speciebus * துணுக்குகளும் உளவியல் நூலான *De Intellectibus* (தனியாக *Fragmens Philosophiques*, vol. ii இல் வெளியிடப்பட்டது.) ஆகிய இரண்டும் இப்போது அபேலார்டினதல்ல எனவும் அவரது சிந்தனைப்பள்ளியால் பின்னர் உருவாக்கப்பட்டவை எனவும் கருதப்படுகின்றன. * அவரது உண்மையான நூலான *Glossulae super Porphyrium*, 1930இல் தான் வெளியிடப்பட்டது. இதில் இருந்து பல உள்ளடக்கப் பகுதிகளை தனது *Abelard'' என்ற வாழ்க்கை வரைவில் மேற்கோள்களாக சார்ள்ஸ் தெ இரேமுசத் தருகிறார்.
# சாதிக்காய்

**சாதிக்காய்** அல்லது **ஜாதிக்காய்** (*Nutmeg*) எனப்படுவது *மிரிசுடிகா* பேரின மரங்களில் ஒன்றாகும். இந்தோனேசியாவின் மலுக்குத் தீவுகளில் உள்ள பான்டா தீவுகளைப் பிறப்பிடமாகக் கொண்டதாகும். பசுமையான மரமான, *மிரிசுடிகா ஃபிராக்ரன்சு* (*Myristica fragrans*) இவ்வினத்தைச் சேர்ந்த வணிக முக்கியத்துவம் வாய்ந்த மரமாகும். **சாதிக்காய்ப்பழம்**, **சாதிக்காயின் மேல் ஓடு** ஆகியவற்றிலிருந்து எடுக்கப்படும் இரண்டு நறுமணப் பொருட்களால், இம்மரம் முக்கியமானதாகக் கருதப்படுகிறது.
# சாதிக்காய்

## வாழிடமும், வளரியல்பும்

சாதிக்காய் என்பது மரத்தின் விதையாகும். இவ்விதை முரட்டுத்தனமான முட்டை வடிவத்திலானது. ஏறத்தாழ 20-30 மிமீ நீளமானதும், 15-18 மிமீ அகலமானதுமாக உலர்ந்த நிலையில் 5 முதல் 10 கிராம் வரை எடையிருக்கும். அதேசமயத்தில் மேல் ஓடு உலரும் போது, உள்ளிருக்கும் விதை ஆடும்போது, சிற்றொலியை உருவாக்கும் இயல்புடனும், சதைப்பற்றுடனும் இருக்கிறது. பான்டா தீவுகளில் இம்மரமும், சுருளக்கொட்டை மரமும் (*Canarium indicum*) ஒன்றிய வாழ்வுடன் இருக்கின்றன. உலர்ந்த சாதிக்காயின் மேற்பரப்பை எளிமையாகத் தூளாக்க முடியும். கிரிநடாவில், “மோர்ன் டிலைஸ்” என்ற பழப்பாகை உருவாக்குவதற்கு, இதன் விதையின் உறை (பழம்/நெற்று) பயன்படுகிறது. பொதுவான அல்லது நறுமணமுள்ள சாதிக்காயான, *மிரிஸ்டிகா ஃபிராக்ரன்ஸ்* இந்தோனேசியாவின் பான்டா தீவுகளைப் பிறப்பிடமாகக் கொண்டது. மலேசியாவின் பெனாங் தீவு மற்றும் கரீபியன் ஆகியவற்றிலும் முக்கியமாக கிரீனடாவிலும் வளர்கிறது. மேலும் இது இந்தியாவின் தெற்குப் பகுதியிலுள்ள கேரள மாநிலத்திலும் வளர்கிறது. நியூ குய்னியாவில் இருந்து பெறப்படும் பாபுவன் சாதிக்காயான *எம். அர்ஜென்டியா* மற்றும் இந்தியாவிலிருந்து பெறப்படும், இந்தியில் *ஜெய்பால்* என்றும் அழைக்கப்படுவதுமான மும்பை சாதிக்காயான *எம். மலபாரிகா*, உள்ளிட்டவை சாதிக்காயின் மற்ற பிரிவுகளாகும். இவ்விரண்டும் *எம். ஃபிராக்ரன்ஸ்*ஸின் கலவையாகப் பயன்படுகிறது.
# சாதிக்காய்

## பயன்பாடுகள்

இன்றியமையாத எண்ணெய்கள், வடித்தெடுக்கப்பட்ட எண்ணெய், பிசின், சாதிக்காய் வெண்ணெய் உள்ளிட்ட பல வணிகப் பொருள்களை இந்த மரத்திலிருந்து உற்பத்தி செய்யமுடியும். இந்தோனேசியாவில், இந்தப் பழம் *செலேய் புஃவா பலா* என்ற பழமாகப பயன்படுகிறது. மேலும் நேர்த்தியான முறையில் துண்டம் செய்யப்பட்டு, சர்க்கரையுடன் சேர்த்து சமைக்கப்படுவதுடன், படிகமாக்கப்பட்டு *மேனிஷன் பலா* (“சாதிக்காய் இனிப்புகள்”) என்றழைக்கப்படும் நறுமணமுள்ள கற்கண்டு தயாரிப்பதற்கும் பயன்படுகிறது.
# சாதிக்காய்

## பயன்பாடுகள்

### சமையல்

சாதிக்காயும், அதன் மேல்ஓடு இரண்டும் ஒரேமாதிரியான சுவை குணங்களைக் கொண்டிருக்கிறது. மேலும் சாதிக்காய் மிகச் சிறிய அளவில் இனிப்பைக் கொண்டிருப்பதுடன், சாதிக்காயின் மேல்ஓடு இன்சுவை கொண்ட நறுமணத்தைக் கொண்டிருக்கிறது. பளபளப்பான ஆரஞ்சு, குங்குமப்பூ போன்ற வண்ணங்களிலான சிறிய உணவு வகைகளின் பங்களிப்பில் சாதிக்காயின் மேல்ஓடு பயன்படுத்தப்படுகிறது. சாதிக்காயைப் பாலாடைக் கட்டி திரவத்துடன் சேர்க்கும்போது சுவையாக இருக்கும். இதைச் சிறந்தமுறையில் புதுமையாகப் பொடியாக்கமுடியும்ஆப்பிள் பழச்சாறு போன்ற மதுவினைச் சர்க்கரை, திராட்சைப் பழச் சர்க்கரை, எக்னாக் போன்றவற்றில் சாதிக்காய் பாரம்பரியப் பகுதிப் பொருளாகப் பயன்படுகிறது.  
பினாங்கு, இந்திய சமையலில் சாதிக்காயானது சிறு துண்டுகளாக நறுக்கப்பட்டு ஊறுகாயாகப் பயன்படுகிறது. குளிர்ச்சியான சாதிக்காய் பழரசம் தயாரிப்பதற்கும் அல்லது பென்னேங் ஹோக்கியனில் “லவ் ஹாவ் பெங்” என்றழைக்கப்படும் பழரசம் தயாரிப்பதற்கும், கலவையாகவோ (புதிய, பசுமையான, உயிர்ப்புள்ள சுவையுள்ள, வெள்ளை நிறப் பழரசம் தயாரிப்பதற்கும்) அல்லது கொதிக்க வைக்கப்பட்டோ (அதிக சுவை மற்றும் பழுப்பு நிறப் பழரசம் தயாரிக்கும் பயன்பாட்டிலும்) சாதிக்காயானது பயன்படுத்தப் படுகிறது.  
இந்திய சமையலில், பல உணவு வகைகளில் இனிப்பாகவும், அதே போல நறுமணப்பொருளாகவும்(முக்கியமாக மொகலாயச் சமையலிலும் பயன்பட்டது) பயன்படுகிறது. இது இந்தியாவின் பெரும் பகுதிகளில் *ஜெய்பால்* என்றும், அதேபோல கேரளாவில் **ஜதிபத்ரி** மற்றும் *ஜதி* விதை என்றும் அறியப்படுகிறது. மேலும், இது கரம் மசாலாவில் மிகச் சிறிய அளவில் பயன்படுகிறது. இந்தியாவில் சாதிக்காய் வேர், புகையினால் பதனம் செய்யப்படுகிறது.  
மத்திய கிழக்கு நாடுகளின் சமையலில், சுவையான உணவு வகைகளில் சாதிக்காய் வேர், நறுமணப் பொருளாகப் பயன்படுத்தப்படுகிறது. அரபு நாடுகளில், சாதிக்காய் *ஜவாட் அட்-டிய்ப்* என்றழைக்கப்படுகிறது.  
கிரீஸ் மற்றும் சைப்ரஸில் சாதிக்காய் μοσχοκάρυδο (*மாஸ்கோகரிடோ* ) (கிரேக்கம்: “கத்தூரி மணமுள்ள கொட்டை”) என்றழைக்கப்படுவதுடன், சமையல் மற்றும் சுவையான உணவு வகைகளில் பயன்படுகிறது.  
சாதிக்காயும், அதன் மேல்ஓடும் ஐரோப்பிய சமையலில், உருளைக் கிழங்கு உணவு வகைகளில் பயன்படுவதுடன், இறைச்சி தயாரிக்கும் தொழில் முறையிலும் பயன்படுகிறது; மேலும் அவை இரண்டும் வடிசாறு, சுவையூட்டிகள் மற்றும் பதனிடப்பட்ட சரக்குகளிலும் பயன்படுகிறது. இடச்சுக்காரர்களின் சமையலில் சாதிக்காய் மிகவும் முக்கியமாகும், அது பிரஸ்ஸல்ஸ் ஸ்ப்ரவுட்ஸ், காலிஃபிளவர் மற்றும் பச்சை பீன்ஸ் போன்ற காய்கறிகளை சமைக்கும்போது பயன்படுத்தப்படுகிறது.  
பலவகைப்பட்ட ஜப்பானிய குழம்புப் பொடிகளில் சாதிக்காயும், ஒரு பகுதியா உள்ளது.  
கரீபியன் சமையலில், புஷ்வேக்கர், பெயின் கில்லர் மற்றும் பார்படோஸ் போன்ற மதுபானங்களில், சாதிக்காய் பெருமளவில் பயன்படுகிறது. இது மதுபானத்தின் மேல் தூவுவதற்குப் பயன்படுத்தப்படுகிறது.
# சாதிக்காய்

## பயன்பாடுகள்

### அத்தியாவசிய எண்ணெய்கள்

அத்தியாவசிய எண்ணெய், இது சாதிக்காயின் வேரிலிருந்து வடித்து இறக்கப்பெற்ற நீராவியினால் பெறப்படுவதுடன், நறுமணப் பொருள்கள், மருந்து தயாரிக்கும் தொழில் துறையிலும் பயன்படுகிறது. இந்த எண்ணெய் நிறமற்றதாகவோ அல்லது மஞ்சள் நிறத்திலோ இருப்பதுடன், சாதிக்காயின் நறுமணத்தையும் சுவையையும் கொண்டிருக்கிறது. இது *ஆலியோகெமிக்கல்* தொழில் துறையில் பல வழிகளில் பயன்படுகிறது, அத்துடன் சர்க்கரைத் தேன்பாகு, பானங்கள், இனிப்புகள் போன்ற பதனிடப்பட்ட சரக்குகளில், இயற்கை உணவு நறுமணச் சுவையூட்டும் பொருளாகப் பயன்படுகிறது. இது உணவில் துகள்களை நீக்குவதைப் போல, வேர் சாதிக்காயைப் பதிலீடு செய்கிறது. இன்றியமையாத எண்ணெய், ஒப்பனைப்பொருளும், மருந்து தயாரிக்கும் தொழிற்சாலைகளிலும் பயன்படுகிறது, எடுத்துக்காட்டாக, பற்பசை, சில இருமல் தேன்பாகில் பகுதிப்பொருளாகப் பயன்படுகிறது. பாரம்பரிய மருத்துவத்தில், சாதிக்காய், சாதிக்காய் எண்ணெய் ஆகியவை நரம்புகள், செரிமானம் சார்ந்த நோய்கள் சம்பந்தப்பட்ட துறையிலும் பயன்படுத்தப் பட்டதாகத் தெரிகிறது.
# சாதிக்காய்

## பயன்பாடுகள்

### சாதிக்காய் வெண்ணெய்

சாதிக்காய் வெண்ணெய், வெளிப்பாட்டு அடிப்படையில், கொட்டையிலிருந்து பெறப்படுகிறது. இது அரை திடமானதாகவும், சிவந்த பழுப்பு நிறத்திலும், சாதிக்காயின் சுவையும், நறுமணத்தையும் கொண்டிருக்கும். ஏறத்தா 75% (எடையிலான) சாதிக்காயின் வெண்ணெய் *டிரிமைரிஸ்டினாக* இருப்பதுடன், *மிரிஸ்டிக்* அமிலமாக மாறுகிறது. மேலும் 14-கார்பன் கொழுப்பு அமிலம், கோக்கோயா மர வெண்ணெயின் பதிலீடாகப் பயன்படுவதுடன், பருத்திக்கொட்டை எண்ணெய், பனை எண்ணெய் போன்றவற்றின் கொழுப்புகளுடன் சேர்ந்தும் பயன்படுகிறது. அத்துடன் நிறுவனங்களில் மசகுப் பொருளாகவும் பயன்படுகிறது.
# சாதிக்காய்

## மருத்துவம்

### உளவியல் செயற்பாடு

சாதிக்காய், அறிந்து கொள்ள இயலாத உடல், நரம்பு தொடர்புடைய பிரச்சனைகளை மிகக் குறைந்த அளவில் விளைவிக்கிறது.  
சாதிக்காய், மிரிசுடிசின், நலிந்த மோனோஅமின் ஆக்ஸிஜனேற்ற தடுப்பான் ஆகியவற்றைக் கொண்டிருக்கிறது. வலிப்பு நோய், பதட்டம், வெறுப்புணர்ச்சி, முடிவான நீரைப் போக்கு, பொதுவான உடல் வலி ஆகியவற்றை மிரிஸ்டிஸின் நச்சு உண்டாக்குகிறது. இது ஒரு வலுவான மனப்பித்தம் கொள்ளச்செய்வதாக இருப்பதாகவும் கருதப்படுகிறது.  
மனிதனில் மரணத்தை விளைவிக்கக்கூடிய மிரிசுடிசின் நச்சுகள் மிகவும் அபூர்வமானவை, ஆனால் 8 வயது குழந்தை, 55 வயது முதியவர் ஆகிய இருவர் இந்த நச்சுவால் பாதிக்கப்பட்டதாகத் தெரிவிக்கப்படுகிறது.  
மிரிசுடிசின் (Myristicin) நச்சு, செல்லப் பிராணிகளுக்கு மரணத்தை விளைவிக்கக் கூடிய செயல்திறனைப் பெற்றது, அத்துடன் சமையலில் பயன்படுத்தும் அளவிலானதே கால்நடைகளுக்கு மரணத்தை விளைவிக்கப் போதுமானாதாக இருக்கிறது. இந்தக் காரணத்தினால், எடுத்தக்காட்டாக, நாய்களுக்கு, *எக்னாக்கை* உணவாக அளிக்கக் கூடாது என்று பரிந்துரைச் செய்யப்படுகிறது.
# சாதிக்காய்

## மருத்துவம்

### மகிழ்வூட்டு மருந்து

சுவையற்ற தன்மை, எதிர்மறையான பக்க விளைவுகளான தலைசுற்றல், மனவெழுச்சி, வாய் உலர்வு, அதிகரிக்கப்பட்ட இதயத்துடிப்பு, தற்காலிக மலச்சிக்கல், சிறுநீர் கழித்தலில் சிரமம், வெறுப்புணர்ச்சி, பீதி போன்ற காரணங்களினால் சாதிக்காயை மருந்தாகப் பயன்படுத்துவது ஏற்றுக் கொள்ளப்படாமல் இருக்கிறது. சாதிக்காய் மதிமயக்கம், மெய்மறந்த நிலை (*எம்டிஎம்ஏ*) ஆகியவற்றின் விளைவுகளின் ஊகிக்கப்பட்ட வேறுபாடுகள் அறிந்து கொள்ளப்பட்டன. இதுபோன்ற தேவையற்ற மனஇடர்கள் உண்டாகும்.  
*மால்காம் எக்ஸ்* தனது சுய சரிதத்தில், சிறையில் தன்னுடன் தங்கியிருந்தவர்களில் ஒருவர், கிளர்ச்சியூட்டும் பொருட்டு, சாதிக்காய்த் தூளை ஒரு கண்ணாடிக் குவளையிலுள்ள தண்ணீரில் கலந்து வழக்கமாக எடுத்துக் கொண்டதாகக் குறிப்பட்டுள்ளார். முடிவில் சிறைக் காவலர்கள் இந்தப் பழக்கவழக்கத்தைக் கண்டுபிடித்ததுடன், சிறை அமைப்பில் உளவியல் செயல்பாட்டு மருந்தாகப் பயன்படுத்தப்பட்டு வந்ததையும் கண்டுபிடித்தனர். வில்லியம் புர்ரோவின் *நேக்ட் லஞ்ச்* புத்தகக் குறிப்பில், சாதிக்காய் கஞ்சாவைப் போன்ற தூண்டுதலைத் தந்தது, ஆனால், வெறுப்புணர்ச்சியில் இருந்து விடுபட உதவாமல், அது வெறுப்புணர்ச்சி ஏற்படுத்தக் காரணமாகிறது என்று தெரிவித்திருக்கிறார்.
# சாதிக்காய்

## மருத்துவம்

### கருவுற்றிருக்கும் சமயத்திலான நஞ்சு

சாதிக்காய் கருச்சிதைவுக்குக் காரணமானது என்று கருதப்பட்டது, ஆனால் கருவுற்றிருக்கும் சமயத்தில், சாதிக்காய் சமையல் பயன்பாட்டிற்குப் பாதுகாப்பைத் தரலாம். எனினும், அது புராஸ்டோகிலான்டின் உற்பத்தியைத் தடை செய்கிறது, மேலும் அது மயங்க வைக்கும் பொருளைக் கொண்டுள்ளது, ஆகையால் இதை அதிக அளவு பயன்படுத்தினால், கருவில் இருக்கும் சிசுவைப் பாதிக்கிறது.
# சாதிக்காய்

## உலகளாவிய உற்பத்தி

ஒரு சமயத்தில், சாதிக்காய் மிக முக்கிய மதிப்பிலான நறுமணமூட்டியாக இருந்தது. பல நூறு ஆண்டுகளுக்கு முன்னர், வாழ்க்கைக்கான வருவாய் சார்ந்த சுதந்திரத்தை ஏற்படுத்துவதற்கு, சில சாதிக்காய் கொட்டைகள் போதுமான பணத்திற்கு விற்கப்பட்டதாக இங்கிலாந்தில் சொல்லப்பட்டது.  
இந்தோனேசியா, கிரீனடா ஆகிய நாடுகள் உற்பத்தியில் ஆதிக்கம் செலுத்துவதுடன், உற்பத்தி செய்யப் பெற்ற சாதிக்காய் மற்றும் சாதிக்காயின் மேல்தோடு ஆகியவற்றை உலக சந்தையில் ஏற்றுமதி செய்யும் அந்த நாடுகளின் பங்கு மதிப்புகள் முறையே 75% மற்றும் 20% ஆகும். இந்தியா, மலேசியா (குறிப்பாக பெனாங் கட்டுப்பாடற்ற பகுதிகளில் மரங்களைக் கொண்டிருக்கிறது), பாப்ஆவ் நியூ கைய்னியா, இலங்கை, செயின்ட். வின்ஸென்ட் போன்ற கரீபியன் தீவுகள் உள்ளிட்ட பல நாடுகள் பிற உற்பத்தியாளர்களாவர். ஐரோப்பிய சமூகத்தினர், அமெரிக்க ஐக்கிய நாடுகள், ஜப்பான், மற்றும் இந்தியா போன்ற நாடுகள் மிக முக்கிய முதன்மையான இறக்குமதியாளர்களாவர். சிங்கப்பூர் மற்றும் நெதர்லாந்து ஆகிய நாடுகள் பெரிய அளவிலான மறு-ஏற்றுமதியாளர்களாவர்.  
2019 கணக்கெடுப்பின்படி, பன்னாட்டு உற்பத்தி 142,000 டன்களாகும். இதில் இந்தோனேசியா, குவாத்தமாலா, இந்தியா ஆகிய நாடுகள் 38,000 முதல் 43,000 டன்களை, ஒவ்வொரு நாடும் உற்பத்தி செய்தன. அதாவது, உலகின் மொத்த உற்பத்தியில், இது 85% ஆகும்.
# சாதிக்காய்

## இதனையும் பார்க்கவும்

- காட்டுச் சாதிக்காய்
# பன்னாட்டுத் தொழில் வர்த்தகச் சங்கம் (இந்தியா)

**பன்னாட்டுத் தொழில் வணிகச் சங்கம் (இந்தியா)** (International Chamber of Commerce (India), இந்தியாவில் தொழில் மற்றும் வணிகம் செய்பவர்களின் மிகப்பெரும் தலைமை அமைப்பாகும். இந்தியாவின் மாநில தொழில் வர்த்தகச் சங்கங்கள், பெரும் தொழில், வணிக, நிதி, காப்பீட்டு நிறுவனங்கள் இதன் உறுப்பினர்கள் ஆவர். பன்னாட்டுத் தொழில் வணிகச் சங்கத்தில் (Internalational Chamber of Commerce) இவ்வமைப்பு உறுப்பினராக உள்ளது. அமைப்பின் உறுப்பினர்களுக்கு தொழில், வணிகம், நிதி மற்றும் காப்பீடு துறைகளில் தேவையான வழிகாட்டுதல்கள் அவ்வப்போது வழங்குகிறது.  
இந்தியாவில் தொழில், வணிகம், நிதி, மற்றும் காப்பீட்டுத்துறையில் தாராளமயம், உலக மயம், அந்நிய நேரடி முதலீடுகளை ஊக்கப்படுத்தவும், இந்தியாவில் தொழில் தொடங்குவதற்கான இடர்பாடுகளை களையவும், இந்தியாவில் தொழில் வணிகம் தொடங்க தேவையான சலுகைகள் மற்றும் வசதிகளை இந்திய அரசிடமிருந்தும், மாநில அரசுகளிடமிருந்தும் கோரிப்பெறவும் முயற்சிகள் மேற்கொள்கிறது. இந்திய அரசின் தொழில் வணிகக் கொள்கைகளை வடிப்பதில் இச்சங்கம் உறுதுணையாக உள்ளது.  
வெளிநாட்டு வணிகத்தை ஊக்குவிக்க இந்தியாவில் தொழில் வணிக கண்காட்சிகள் ஆண்டு தோறும் இந்தியப் பெரு நகரங்களில் நடத்துகிறது.
# செஞ்சிலுவை செம்பிறைச் சின்னங்கள்

மற்றும் செம்பிறைச் சின்னங்கள் ஜெனிவாவில். அண்மையில் **செம்படிகம்** சின்னம் இவற்றுடன் இணைந்தது.]]
**செஞ்சிலுவை செம்பிறைச் சின்னங்கள்** (Emblems of the International Red Cross and Red Crescent Movement) என்னும் சின்னங்கள் ஜெனிவா உடன்படிக்கையின்படி போர்க் காலங்களில் மனிதாபிமான உதவிசெய்வும் மருத்துவ உதவி செய்பவர்கள், செஞ்சிலுவைச் சங்கத்தினர் அணியும் சின்னங்களாகும். வெண்மைநிறப் பிண்ணணியில் **செஞ்சிலுவை**, **செம்பிறை**, **செஞ்சிங்கம் மற்றும் கதிரவன்**, **செம்படிகம்** ஆகிய சின்னங்கள் இடம்பெறும் இச்சின்னங்கள் செஞ்சிலுவை வரலாற்றில் அதிகாரப்பூர்வமாக அதன் சின்னமாக இருந்தவையாகும். ஆனால் ஒரு சில சின்னங்கள் நீண்ட காலம் இல்லாதவையாகும்.
# செஞ்சிலுவை செம்பிறைச் சின்னங்கள்

## சின்னங்களின் பயன்

இச்சின்னங்கள் பாதுகாப்புப் பயனையே முதன்மை நோக்கமாகக் கொண்டுள்ளது. போர் காலங்களில் மிகச் சிறந்த பாதுகாப்புச் சின்னமாக இதை ஜெனிவா ஒப்பந்தம் வகைசெய்துள்ளது. போர் காலங்களில் எல்லாத் தரப்பினரும் சேவை புரிவோரை எளிதாக அடையாளங்காண ஏதுவாக இச்சின்னங்கள் விளங்குகின்றன.
# செஞ்சிலுவை செம்பிறைச் சின்னங்கள்

## செஞ்சிலுவை சின்னம்

1864ஆம் ஆண்டு ஏற்பட்ட ஜெனிவா ஒப்பந்தம் வெள்ளை நிற அடிப்பரப்பில் சிவப்பு நிற சிலுவை அமைந்த அடையாளக் குறியீட்டை போர்ப்படையில் மருத்துவப் பிரிவில் பயன்படுத்தலாம் என அதிகாரப்பூர்வமாக ஏற்றுக்கொள்ளப்பட்டது.
# செஞ்சிலுவை செம்பிறைச் சின்னங்கள்

## செம்பிறைச் சின்னம்

பால்கன் தீபகற்பத்தில் 1876இல் இருந்து 1878 வரை நடந்த உருசிய துருக்கிப் போரின் போது செஞ்சிலுவைச் சின்னத்தை அணிவதற்கு பதிலாக செம்பிறைச் சின்னத்தை பயன்படுத்துவது என ஓட்டோமான் பேரரசு முடிவெடுத்தது. எகிப்தும் இச்சின்னத்தை பயன்படுத்த முடிவெடுத்தது. இதன் பிறகு இச்சின்னம் 1929இல் அங்கீகரிக்கப்பட்டது. ஏனைய முஸ்லிம் நாடுகளும் இச்சின்னத்தைப் பயன்படுத்திவருகின்றன.
# செஞ்சிலுவை செம்பிறைச் சின்னங்கள்

## செஞ்சிங்கம் மற்றும் கதிரவன் சின்னம்

ஈரான் 1924 இல் 1980வரை வெள்ளை அடிபரப்பில் சிவப்பு நிறத்தில் சிங்கம் மற்றும் கதிரவன் அமைந்த சின்னத்தைத் தேர்ந்தெடுத்துக் கொண்டது. 1929இல் இச்சின்னம் அங்கீகரிக்கப்பட்டது. 1980ஆம் ஆண்டில் ஈரான் இஸலாமியக் குடியரசானது அதன்பிறகு அந்நாடு செஞ்சிங்கம் மற்றும் கதிரவன் சின்னத்தினைக் கைவிட்டது.
# செஞ்சிலுவை செம்பிறைச் சின்னங்கள்

## செம்படிகம் சின்னம்

**செம்படிகம்** என்னும் இச்சின்னத்தை இஸ்ரேலின் தேசிய சொசைட்டியும் வேறு சிலரும் பொதுவன ஒரு சின்னமாக இருக்க இதைப் பரிந்துரைத்தனர். பல்லாண்டுகலாக இச்சின்னத்தைப்பற்றிய விவாதம் இருந்துவந்தது. பின் 2005இல் இச்சின்னம் மூன்றாவது சின்னமாக அதிகாரப்பூர்வமாக ஏற்றுக்கோள்ளப்பட்டது.
# இயேசு கோவிலைத் தூய்மைப்படுத்தல்

இயேசுவின் காலத்தில் எருசலேம் தேவாலயத்தை வணிகத்தலம் போல மாறியிருந்ததைக் கண்டு அங்கிருந்தவர்களைச் சாட்டையால் அடித்து துரத்திய நிகழ்வை கூறுவது **இயேசு கோவிலைத் தூய்மைப்படுத்தல்** நிகழ்வாகும். இந்நிகழ்வு விவிலியத்தின் புதிய ஏற்பாட்டில் மத்தேயு 21:12-17, மாற்கு 11:15-19, லூக்கா 19:45-48, யோவான் 2:13-22 ஆகிய நற்செய்தி வசனங்களில் குறிப்பிடப்பட்டுள்ளது.
# இயேசு கோவிலைத் தூய்மைப்படுத்தல்

## கோவிலைத் தூய்மைப்படுத்தல்

இயேசு கோவிலைத் தூய்மைப்படுத்தல் நிகழ்வை பற்றி நற்செய்தியாளர் யோவான் குறிப்பிட்டுள்ளவை  
''யூதர்களுடைய பாஸ்கா விழா விரைவில் வரவிருந்ததால் இயேசு எருசலேமுக்குச் சென்றார்;கோவிலில் ஆடு, மாடு, புறா விற்போரையும் அங்கே உட்கார்திருந்த நாணயம் மாற்றுவோரையும் கண்டார்;அப்போது கயிறுகளால் ஒரு சாட்டை பின்னி, அவர்கள் எல்லாரையும் கோவிலிலிருந்து துரத்தினார்; ஆடு மாடுகளையும் விரட்டினார்; நாணயம் மாற்றுவோரின் சில்லறைக் காசுகளைக் கொட்டிவிட்டு மேசைகளையும் கவிழ்த்துப்போட்டார்.
அவர் புறா விற்பவர்களிடம், "இவற்றை இங்கிருந்து எடுத்துச் செல்லுங்கள்; என் தந்தையின் இல்லத்தைச் சந்தை ஆக்காதீர்கள்" என்று கூறினார்.
அப்போது அவருடைய சீடர்கள். "உம் இல்லத்தின் மீதுள்ள ஆர்வம் என்னை எரித்துவிடும்" என்று மறைநூலில் எழுதியுள்ளதை நினைவு கூர்ந்தார்கள்.''
--- யோவான் 2:13-17
# இயேசு கோவிலைத் தூய்மைப்படுத்தல்

## ஆதாரங்கள்

திருவிவிலியம் மத்தேயு 21:12-17, மாற்கு 11:15-19, லூக்கா 19:45-48, யோவான் 2:13-22